CELEX: 32009D1217(01)
Language: lv
Date: 2009-12-02 00:00:00
Title: Eiropas Komisijas priekšsēdētāja lēmums ( 2009. gada 2. decembris ) par to Komisijas regulu, direktīvu un lēmumu parakstīšanu, kuros nav precizēti adresāti (C(2009) 9848)

17.12.2009   
            
            
               LV
            
            
               Eiropas Savienības Oficiālais Vēstnesis
            
            
               L 332/78
            
         
      EIROPAS KOMISIJAS PRIEKŠSĒDĒTĀJA LĒMUMS
   
   (2009. gada 2. decembris)
   par to Komisijas regulu, direktīvu un lēmumu parakstīšanu, kuros nav precizēti adresāti
   (C(2009) 9848)
   EIROPAS KOMISIJAS PRIEKŠSĒDĒTĀJS,
   ņemot vērā Līgumu par Eiropas Savienību,
   ņemot vērā Līgumu par Eiropas Savienības darbību un jo īpaši tā 297. panta 2. punktu,
   ņemot vērā Eiropas Atomenerģijas kopienas dibināšanas līgumu,
   IR PIEŅĒMIS ŠO LĒMUMU.
   1. pants
   Komisijas regulas, direktīvas un lēmumus, kuros nav precizēti adresāti un kurus pieņem mutiskā procedūrā saskaņā ar Komisijas reglamenta 8. pantu, paraksta priekšsēdētājs ar kopsavilkuma palīdzību Komisijas sanāksmes laikā, kad tie tiek pieņemti. Šo kopsavilkumu paraksta priekšsēdētājs vai Komisijas loceklis, kas ir viņa vietnieks, ievērojot priekšsēdētāja noteikto hierarhiju.
   Komisijas regulas, direktīvas un lēmumus, kuros nav precizēti adresāti un kurus pieņem rakstiskā procedūrā saskaņā ar reglamenta 12. pantu, uzskaita dienas piezīmē. Dienas piezīmes piemin Komisijas sanāksmei sagatavotā kopsavilkumā un pievieno tam saskaņā ar reglamenta 17. panta 1. punktu; sanāksmes laikā kopsavilkumu paraksta priekšsēdētājs. Tomēr priekšsēdētājs deleģē ģenerālsekretāram tiesību aktu parakstīšanu, kad steidzamības dēļ nevar gaidīt nākamo Komisijas sanāksmi, lai tos publicētu vai tie stātos spēkā.
   To Komisijas regulu, direktīvu un lēmumu parakstīšanu, kuros nav precizēti adresāti un kurus pieņem pilnvarošanas procedūrā saskaņā ar reglamenta 13. pantu, deleģē Komisijas locekļiem, kam piešķirtas pieņemšanas pilnvaras.
   To Komisijas regulu, direktīvu un lēmumu parakstīšanu, kuros nav precizēti adresēti un kurus pieņem deleģēšanas vai tālākas deleģēšanas procedūrā saskaņā ar reglamenta 13., 14. un 15. pantu, deleģē deleģētiem ierēdņiem, kam piešķirtas pieņemšanas pilnvaras.
   2. pants
   Šo lēmumu piemēro no 2009. gada 1. decembra.
   
      Briselē, 2009. gada 2. decembrī
      
         
            Priekšsēdētājs
         
         José Manuel BARROSO